CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT-I3CE) PER AL CURS 2020/2021 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/5781)
  + [Valencià](/va/acuerdo/5781)






Selector de idioma

Leer

* [Español](/es/acuerdo/5781)
* [Valencià](/va/acuerdo/5781)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT-I3CE) PER AL CURS 2020/2021[Butlletí Oficial Universitat d'Alacant](/ca/Publicacion)
====================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT-I3CE) PER AL CURS 2020/2021

Data d'aprovació
:   15/05/2020

Data de publicació
:   15/05/2020

Òrgan competent
:   Vicerector de Qualitat i Innovació Educativa

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=5781.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/5781)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/5781)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT-I3CE) PER AL CURS 2020/2021&url=https://www.boua.ua.es/va/acuerdo/5781)

**Títol:** CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT-I3CE) PER AL CURS 2020/2021

**Secció:** CONVOCATÒRIES I CONCURSOS

**Òrgan:** Vicerector de Qualitat i Innovació Educativa

**Data d'aprovació:** divendres, 15 de maig de 2020

CONVOCATÒRIA DE SELECCIÓ DE TUTORES I TUTORS DEL PROGRAMA D'ACCIÓ TUTORIAL (PAT-I3CE) PER AL CURS 2020/2021.

1. PRESENTACIÓ

El Programa d'Acció Tutorial de la Universitat d’Alacant (PAT) és una acció educativa que es du a terme amb l'objectiu de proporcionar a l'alumnat universitari acompanyament i assessorament al començament i al llarg de la carrera universitària.

Aquest programa s'emmarca en el programa institucional Innovació, Investigació, Internacionalització i Col·laboració en Educació (I3CE) 2016-2020, de l'Institut de Ciències de l'Educació de la Universitat d'Alacant, que pertany al Vicerectorat de Qualitat i Innovació Educativa, i dóna lloc a l’anomenat programa PAT-I3CE.

L'acció tutorial proporcionada per aquest programa dóna resposta a dues necessitats prioritàries del nostre alumnat universitari: d'una banda, l'acolliment i la inclusió en el context universitari i, d’una altra, el suport i l'orientació en el desenvolupament del seu itinerari acadèmic i professional.

Cal dir que en el marc general d'acció tutorial de la Universitat d'Alacant es recull de manera específica l'atenció a l'alumnat en qualsevol programa de mobilitat (tant l'alumnat estranger que rep aquesta Universitat com l’alumnat propi que es desplaça a altres universitats nacionals o estrangeres) a través del PAT-Mobilitat, que es desenvolupa des del Secretariat de Mobilitat i sota la direcció del vicerectorat amb competències en aquesta matèria. La selecció dels equips de tutors/es de PAT mobilitat no correspon, per tant, a aquesta convocatòria.

Aquesta convocatòria està referida únicament al PAT-I3CE o PAT-UA (d'ara endavant, PAT), és a dir, a l'acció tutorial de l’alumnat propi que cursa els estudis en la Universitat d'Alacant.

2. ESTRUCTURA I DESENVOLUPAMENT DEL PAT

2.1 Estructura

El Programa d'Acció Tutorial de la Universitat d'Alacant s'organitza en una estructura piramidal coordinada que estableix diversos nivells de responsabilitat. Així, la promoció i el control del programa és responsabilitat del Vicerectorat de Qualitat i Innovació Educativa, i és el màxim nivell de presa de decisions; la direcció, la supervisió, la coordinació i l’assessorament del programa és tasca de l'Institut de Ciències de l'Educació (ICE) a través de la directora, de la coordinadora general de programa i un gestor administratiu; en l'àmbit de cada centre hi ha una estructura encapçalada pel/per la coordinador/a del PAT en el centre, l'equip docent de tutors/es i l'alumnat mentor.

La gestió en l'organització i coordinació del PAT durant el curs acadèmic correspon a la Comissió General del PAT que està formada per les persones esmentades en aquest subapartat.

2.2 Desenvolupament

El marc de l'acció tutorial universitària des del PAT pretén oferir un servei d'acompanyament i tutorització a tot l'alumnat de la Universitat d'Alacant i buscar nous escenaris d'actuació que facen més visible i efectiva l'acció tutorial, com també un repartiment equitatiu entre el professorat tutor i els i les estudiants d’acord amb l’alumnat matriculat en cada centre.

Destaquem els tres moments clau d'implementació del PAT:

- En el moment d'ingrés en la universitat

- Durant els anys de permanència

- En acabar els estudis

Aquest procés es desenvolupa a través d'activitats tutorials amb les modalitats següents:

- Modalitat presencial:

- Tutoria grupal de presentació: acolliment i coneixement del grup, identificació de temes d'interès d'inici de curs.

- Tutoria individual: qüestions personals específiques.

-Modalitat no presencial: tutoria virtual.

Amb la finalitat de planificar i desenvolupar el PAT, es prendrà com a referència una priorització d'atenció cap a l'alumnat de nou ingrés (en primer curs) i l'alumnat de quart curs amb necessitats d'orientació en eixides professionals i continuació de l'oferta acadèmica de postgrau en la mateixa universitat. Així mateix, hi haurà també atenció tutorial per a l'alumnat de segon i tercer curs, segons els seus interessos i les seues demandes. En definitiva, es tracta que tot l'alumnat de cada centre estiga informat de les activitats del PAT. A partir d'aquesta informació, podrà assistir-hi de manera voluntària l’alumnat interessat en les respectives activitats programades.

Des d'aquest escenari, l'assignació i planificació tutor/a-alumnat tutoritzat es realitzarà en funció dels grups d'assignatures que hi haja en les respectives titulacions. Amb la finalitat de poder organitzar aquesta assignació, els grups de referència seran d'assignatures bàsiques o obligatòries del primer quadrimestre a les quals anomenarem “assignatures de referència”, amb grups concrets i aules. A aquestes aules podrà accedir el professorat tutor amb la finalitat d'informar de manera col¿lectiva.

Serà fonamental la presentació en les respectives aules de cada tutor o tutora a l'inici de cada curs i, a partir d'això, iniciar la tasca tutorial.

3. OBJECTIUS

El PAT es considera una acció educativa d'orientació i suport per a l'alumnat que ofereix la Universitat d'Alacant en tots els centres i es destina a la millora de la qualitat educativa. L'objetiu d'aquesta convocatòria és la selecció dels/de les tutors/es PAT en cada centre per al curs acadèmic 2020/2021. S'estableix per a fer-ho un marc general del perfil idoni del professorat tutor del PAT i les seues funcions i tasques per tal de garantir tasques tutorials de qualitat i que responguen a les necessitats de l'alumnat universitari de la UA.

Amb aquesta finalitat es realitza aquesta convocatòria perquè cada centre puga seleccionar el professorat que conformarà el PAT i, alhora, que el professorat que vulga exercir aquesta acció tutorial conega les funcions i les tasques que ha de realitzar-hi.

4. SOL¿LICITANTS I REQUISITS

Les persones sol¿licitants han de tindre vinculació funcionarial o contractual com a personal docent i investigador amb la Universitat d'Alacant i estar en servei actiu. Aquest requisit s'ha de complir en el moment de la sol¿licitud i durant tot el curs acadèmic 2020/2021.

El personal docent i investigador, el resultat de l'avaluació del qual en DOCENTIA haja sigut desfavorable en el curs 2018/19, no podrà ser tutor/a del PAT aquesta convocatòria.

El professorat seleccionat, una vegada complides totes les obligacions que es generen de les funcions i tasques establides, rebrà una certificació per part de l'ICE en què constarà la pertinença al Programa d'Acció Tutorial del curs 2020/2021. Cada sol¿licitant podrà optar a formar part de l'equip del PAT d'un únic centre.

El programa PAT preveu la figura de l'alumnat mentor per al desenvolupament de la tutoria entre iguals. La selecció d'alumnat mentor serà desenvolupada per cada centre en els termes que considere més adequats. L’alumnat mentor seleccionat i que complisca amb les funcions i les tasques assignades podrà comptar amb la certificació de la participació en el PAT per part de l'ICE.

5. COMPROMÍS DEL PROFESSORAT EN L'ACCIÓ TUTORIAL DEL PAT

El professorat seleccionat adquireix una sèrie de compromisos, funcions i tasques que haurà d'assumir. L’incompliment podrà comportar, segons el parer del centre, la no percepció de l'ajuda econòmica i la no expedició de la certificació sobre la participació.

La situació, evolució i perspectives de la COVID-19 no permeten assegurar que en el curs 2020/2021 no siguen necessàries mesures de seguretat que requerisquen cert grau de combinació entre la presencialitat i la virtualitat en la docència universitària. Si fos així, el PAT-UA, a través dels equips tutorials de cada centre, assisitirà a l'alumnat també mitjançant l'orientació, acompanyament i assessorament virtuals. En aqueix cas, les funcions i tasques que ací es descriuen s'adaptaran a format no presencial a través de les possibilitats de comunicació en UACloud de les i els tutors PAT amb el seu alumnat PAT, així com d'altres eines i plataformes tecnològiques que es consideren adequades per al PAT-UA.

5.1 Funcions del professorat PAT en l'acció tutorial

Cada tutor/a haurà de complir amb les funcions de l'acció tutorial PAT següents:

- Participar en les reunions PAT de la facultat o escola.

- Participar en activitats formatives del PAT.

- Exercir la funció tutorial en el grup assignat (tutories presencials i virtuals, grupals i individuals). Informar, orientar i assessorar l'alumnat en temes acadèmics, administratius, professionals i personals.

- Informar el/la coordinador/a PAT de facultat o escola del seguiment del PAT: relació d'alumnat tutoritzat, sessions tutorials, incidències, baixes i propostes formatives i de millora.

- Realitzar un seguiment inicial del desenvolupament del PAT.

- Realitzar i presentar un informe final que reflectisca totes les tasques tutorials realitzades i l'avaluació del PAT.

5.2 Tasques del professorat del PAT en l'acció tutorial

- Assistència a les reunions de coordinació PAT de la facultat o escola.

- Assistència a activitats formatives sobre l'acció tutorial.

- Presentació davant el grup que s’ha de tutoritzar, tant de manera presencial a l'aula com de manera virtual (anuncis).

- Planificació i realització de tutories individuals i reunions temàtiques amb el grup tutoritzat.

- Informació i orientació de temàtiques en funció del curs i titulació.

- Dedicació a través d'un acompanyament més personalitzat durant l'execució d'adaptacions curriculars no significatives amb l'alumnat.

- Col¿laboració en les tasques que s'establisquen dins del PAT de cada centre, com també en activitats transversals per a tot l'alumnat organitzades per l'equip docent PAT del grau o d'altres centres.

- Realització i presentació dels informes sol¿licitats (informe inicial i informe final) pel/per la coordinador/a PAT del centre. La data de lliurament del l’informe inicial serà entre el 2 i el 6 de novembre de 2020, mentre que la data límit de l'informe final serà el 28 de maig de 2021. Els dos informes es realitzaran a partir del formulari disposat en la pàgina web de l'ICE: <https://web.ua.es/va/ice/tutorial/avaluacio-del-programa.html>

6. AVALUACIÓ

En finalitzar el curs acadèmic es realitzarà una avaluació del PAT amb la finalitat de valorar i reajustar-hi millores .

Es realitzarà una enquesta a l'alumnat participant, als tutors i les tutores i a la coordinació del PAT. De la mateixa manera, en els informes realitzats pels/per les coordinadors/es, com també per part dels/de les tutors/es i l’alumnat mentor, es podrà avaluar qualsevol aspecte referit al PAT.

Igualment, amb l'objectiu de realitzar un seguiment de l'acció tutorial exercida per tots els membres participants de la comunitat universitària, es realitzarà un seguiment de les accions tutorials implementades a partir dels indicadors següents.

6.1 Indicadors d'avaluació de l'acció tutorial

De manera específica, s'estableixen una sèrie d'indicadors que seran utilitzats per a avaluar el compliment dels compromisos dels/de les tutors/es de l'acció tutorial del PAT:

- Assistència a les reunions de coordinació PAT de la facultat o escola.

- Assistència a la presentació a l'aula amb el grup tutoritzat.

- Comunicació al/a la coordinador/a PAT de centre de l'horari de l'acció tutorial per a coneixement de l'alumnat.

- Comunicació al/a la coordinador/a PAT de centre de la planificació de les reunions temàtiques que es realitzaran amb el grup tutoritzat.

- Informació al/a la coordinador/a PAT de centre de les incidències o aspectes destacables, si n’hi ha.

- Presentació dels informes sol¿licitats en les dates indicades.

- Realització de propostes de millora de l'acció tutorial al/a la coordinador/a PAT de centre.

- Col¿laboració i participació en les tasques grupals organitzades pel/per la coordinador/a PAT de centre.

- Presentació i realització d'activitats tutorials d'acord amb la temàtica del PAT.

- Participació en les activitats formatives sobre PAT organitzades per l'ICE.

- Adequació de la tasca del/de la tutor/a amb l’alumnat pel que fa als objectius del PAT.

L'incompliment d'aquests indicadors o la valoració negativa serà objecte de la no continuïtat per a formar part de l'equip de l'acció tutorial PAT, com també de la no percepció de l'ajuda econòmica ni de la certificació corresponent.

7. PRESENTACIÓ DE SOL¿LICITUDS

La sol¿licitud es realitzarà emplenant el formulari disponible en l’enllaç següent: <https://cvnet.cpd.ua.es/uaCuestionarios/preguntas.aspx?idcuestionario=49311&idioma=ca>

Les sol¿licituds hauran de comptar amb l'aprovació de la direcció del departaments al qual pertanga el PDI de la Universitat d'Alacant en la qual s'indicarà que la realització no interfereix en les tasques docents, incloent-hi les tutories acadèmiques. En la pàgina web de l'ICE es troba disponible la plantilla d'aquest document: <https://web.ua.es/va/ice/tutorial/convocatoria.html>

El termini de sol¿licitud són 10 dies hàbils comptadors a partir de l'endemà de la publicació d'aquesta convocatòria en el BOUA.

Les qüestions i dubtes relacionats amb aquesta convocatòria es remetran a l'Institut de Ciències de l'Educació ([bnwxveaup.pqx@bt.ih](mailto:mnzgjosup.ykq@jg.ce)),

responsable del seguiment, i caldrà indicar en l'assumpte del missatge [CONVOCATÒRIA PAT].

8. SELECCIÓ I BAREMACIÓ

La selecció de les candidatures presentades serà duta a terme en els respectius centres per la Comissió de Selecció PAT de centre, d'acord amb els criteris no excloents següents:

1. Professorat que impartisca docència en alguna de les titulacions del centre del qual sol¿licita ser el/la tutor /a.

2. Professorat adscrit al centre del qual sol¿licita ser tutor/a.

3. Professorat amb experiència en el PAT en altres cursos i que haja demostrat una trajectòria positiva en el compliment de les seues funcions en l'acció tutorial.

4. Professorat que haja participat en accions formatives sobre l'acció tutorial PAT programades desde l'ICE.

5. Adequació al perfil de tutor/a específic i idoni per a cada centre en funció de les titulacions que s'hi impartisquen.

Cada centre, i prèviament a la reunió de la Comisió de Selecció de centre, publicarà la baremació que s'utilitzarà en el procés de selecció, i hi indicarà, si escau, si els criteris són excloents i la puntuació que cal obtindre en cada apartat. Si fóra necessari, cada centre podrà establir criteris de baremació addicionals dels esmentats.

9. AVALUACIÓ I RESOLUCIÓ DE LES SOL¿LICITUDS

L'avaluació i la selecció de les sol¿licituds presentades correspondrà a la Comissió de Selecció PAT de centre formada per:

Presidència: degà/na de la Facultat o el/la director/a d'Escola, o persona en qui delegue.

Secretaria: el/la coordinador/a PAT del centre, o persona en qui delegue.

Vocalia: un o una estudiant designat/da pel/per la degà/na de la Facultat o el/la director/a d'Escola.

En el procés d'avaluació i selecció de les sol·licituds rebudes quedaran garantits la igualtat d'oportunitats, el respecte als principis de mèrit i capacitat i el principi d'igualtat de tracte i d'oportunitats entre dones i homes, com també la igualtat d'oportunitats de les persones amb discapacitat. Es procurarà, en la mesura que siga possible, la composició igualitària entre dones i homes en els equips tutorials del PAT.

Aquesta Comissió de Selecció PAT de centre avaluarà les sol¿licituds rebudes tenint en compte els criteris d'adjudicació que conté aquesta convocatòria i el barem publicat en el centre. El centre farà arribar a l'ICE la resolució provisional, i serà publicada en la pàgina web de l’ICE: <https://web.ua.es/va/ice/tutorial/convocatoria.html>

A partir de l'endemà d’aquesta publicació, les persones interessades disposaran d'un termini de 10 dies hàbils per a la presentació d'al¿legacions per qualsevol de les formes previstes en l'art. 16 de la Llei 39/2015, d'1 d'octubre, del procediment administratiu comú de les administracions públiques. Les al¿legacions es presentaran en la pàgina web de l'ICE: <https://web.ua.es/va/ice/tutorial/convocatoria.html>.

L'ICE remetrà a cada centre les al¿legacions rebudes dins de termini perquè cada Comissió de Selecció PAT de centre les resolga i envie a l'ICE la resolució definitiva.

Una vegada transcorregut aquest termini es publicarà en la pàgina web de l'ICE la resolució definitiva de la Comissió de Selecció PAT de cada centre: <https://web.ua.es/va/ice/tutorial/convocatoria.html>.

Cada centre podrà elaborar una borsa de reserva de tutors/es PAT amb les sol¿licituds no assignades per si de cas fóra necessària durant el curs.

10. GESTIÓ DE LES AJUDES. MARC LEGAL I PRESSUPOSTARI

La gestió de les ajudes es realitzarà de conformitat amb les normes i procediments de gestió econòmica vigents (LOU, LOMLOU, Llei de pressupostos de la Generalitat Valenciana , Llei general pressupostària, Estatut de la Universitat d'Alacant, Bases d'execució del pressupost de la Universitat d'Alacant) i, en tot cas, la supervisió del compliment d’aquests correspondrà a l'Oficina de Control Pressupostari.

L'ajuda assignada a cada centre s'ajustarà en els principis i procediments a allò que estableix la Llei 38/2003, de 17 de novembre, general de subvencions; les regulacions, els requisits i els termes establits per les normes de funcionament intern de la UA i allò que aquesta convocatòria estableix. Cada centre establirà els mecanismes i criteris de compensació econòmica a l'equip de tutorització.

La dotació màxima per a finançar aquesta convocatòria serà de 20.000 € i es troba consignada en la clau 63974A6840 (Pla d'Acció Tutorial) del pressupost de l'ICE en el pressupost general de la Universitat. Aquesta quantitat es podrà incrementar si es produïra un augment del crèdit disponible abans de la concessió de les ajudes.

L'execució d'aquesta dotació està supeditada a la disponibilitat de liquiditat de la UA.

Quant a la distribució, s'ajustarà a la proporció del pressupost total següent:

a) Centres amb un major nombre d’alumnat (Facultat de Ciències Econòmiques i Empresarials, 19,4%; Facultat de Dret; Facultat d'Educació; Escola Politècnica Superior; Facultat de Filosofia i Lletres): 16,6% per a cada centre.

b) Centres amb un menor nombre d'alumnat (Facultat de Ciències i Facultat de Ciències de la Salut): 7,1% per a cadascun.

Les ajudes seran canalitzades a través de cada centre. Es realitzarà el corresponent traspàs des de l'ICE a la secretaria del centre. Amb aquesta finalitat serà oberta per a cada centre una única clau pressupostària per a aquestes ajudes.

El/la coordinador/a del PAT de cada centre, a partir del compliment de les obligacions dels/de les tutors/es, informarà en el seu centre de la distribució del pressupost. La secretaria del centre realitzarà els pagaments corresponents.

El romanent no aplicat serà objecte de reintegrament al Vicerectorat que concedeix l'ajuda en acabar l'any natural següent al de la concessió. Els diners romanents en la clau pressupostària del departament/centre en què es va lliurar el pagament haurà de revertir a la mateixa aplicació d'origen (98858L5305).

11. CERTIFICACIÓ

L'ICE certificarà la participació i la coordinació, segons el cas, en el PAT. No s'emetran certificacions a persones que no hagen complit les funcions i les obligacions en el termini establit.

El tancament d’aquesta edició tindrà lloc el 31 de juliol del 2021.

Més informació:

Institut de Ciències de l'Educació

Telèfon: 820 36 43 21

A/e: [ixpbcfytd.gin@jt.lk](mailto:qjmzcccdb.lhu@tz.fm)

Francisco José Torres Alfosea

Vicerector de Qualitat i Innovació Educativa





[Carretera Sant Vicent del Raspeig s/n  
03450 Sant Vicent del Raspeig - Alacant  
 Tel. 23 685 2627 - Fax 19 848 1617](https://www.google.es/maps/@28.236455,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12336&trk=tyah&trkInfo=tarId%9A0503834905322%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)